ଯାଜପୁର ପୂର୍ବତନ ଏମ୍ପିଙ୍କ ପରଲୋକ\nଯାଜପୁର ରୋଡ,୧୨।୯(ନି.ପ୍ର.): ଯାଜପୁରର ପୂର୍ବତନ ଏମ୍ପି ରାମଚନ୍ଦ୍ର ମଲ୍ଲିକଙ୍କର ବୁଧବାର ସକାଳେ ଚିକିତ୍ସାଧିନ ଅବସ୍ଥାରେ ପରଲୋକ ଘଟିଛି।\nଯାଜପୁର ପୂର୍ବତନ ଏମ୍ପିଙ୍କ ପରଲୋକ\t September 12th, 12:30 PM September 12th, 12:30 PM\nଯାଜପୁର ରୋଡ,୧୨।୯(ନି.ପ୍ର.): ଯାଜପୁରର ପୂର୍ବତନ ଏମ୍ପି ରାମଚନ୍ଦ୍ର ମଲ୍ଲିକଙ୍କର ବୁଧବାର ସକାଳେ ଚିକିତ୍ସାଧିନ ଅବସ୍ଥାରେ ପରଲୋକ ଘଟିଛି। ଗତ କିଛିଦିନ ହେବ ସେ ଅସୁସ୍ଥ ହୋଇ ଭୁବନେଶ୍ବର କଳିଙ୍ଗ ହସ୍ପିଟାଲରେ ଚିକିତ୍ସାଧିନ ଥିଲେ। ମୃତ୍ୟୁ ବେଳକୁ ତାଙ୍କୁ ୮୫ ବର୍ଷ ହୋଇଥିଲା। ସେ ୧୯୬୨, ୧୯୭୭ ଓ ୧୯୯୮ରେ ୩ ଥର ଏମ୍ପି ଭାବେ ନିର୍ବାଚିତ ହୋଇଥିଲେ। ବହୁ ବିକାଶମୂଳକ କାର୍ଯ୍ୟ କରି ସେ ଲୋକଙ୍କ ଆସ୍ଥାଭାଜନ ହୋଇପାରିଥିଲେ।\nସରଳ, ନିଷ୍କପଟ ଓ ସାଧୁ ପଣିଆ ପାଇଁ ତାଙ୍କର ଲୋକପ୍ରିୟତା ସାରା ଜିଲାରେ ଥିଲା। ତାଙ୍କ ମୃତ୍ୟୁରେ କୋରେଇ ତଥା ଯାଜପୁର ଜିଲାରେ ଶୋକର ଛାୟା ଖେଳିଯାଇଛି।
